b'\n_START_ARTICLE_\nBremo Stokerio premija\n_START_PARAGRAPH_\nBremo Stokerio premija (angl. Bram Stoker Award)\xc2\xa0\xe2\x80\x93 Siaubo ra\xc5\xa1ytoj\xc5\xb3 asociacijos 1987\xc2\xa0m. \xc4\xafsteigti kasmetiniai apdovanojimai u\xc5\xbe \xe2\x80\x9ei\xc5\xa1skirtinius pasiekimus\xe2\x80\x9c (superior achievement) siaubo literat\xc5\xabros srityje. Premija pavadinta \xc5\xbeymaus airi\xc5\xb3 ra\xc5\xa1ytojo, \xe2\x80\x9eDrakulos\xe2\x80\x9c autoriaus Bram Stoker garbei._NEWLINE_Nors premija \xc4\xafteikiama kas metus, svarbu pabr\xc4\x97\xc5\xbeti, kad ji yra ne u\xc5\xbe t\xc5\xb3 met\xc5\xb3 geriausius k\xc5\xabrinius, o u\xc5\xbe \xe2\x80\x9ei\xc5\xa1skirtinius pasiekimus\xe2\x80\x9c. Taip buvo sugalvota specialiai, kad neskatinti ra\xc5\xa1ytoj\xc5\xb3 var\xc5\xbeyb\xc5\xb3 ir nesantaikos. Kiekvienais metais kiekvienoje kategorijoje gali b\xc5\xabti apdovanotas ir daugiau, nei vienas ra\xc5\xa1ytojas, jei komisijai atrodo, kad yra daugiau nusipelniusi\xc5\xb3j\xc5\xb3. Taip pat organizatoriai specialiai ie\xc5\xa1ko ma\xc5\xbeai \xc5\xbeinom\xc5\xb3, ma\xc5\xbeais tira\xc5\xbeais i\xc5\xa1leist\xc5\xb3, komerci\xc5\xa1kai nes\xc4\x97kming\xc5\xb3 ar d\xc4\x97l kit\xc5\xb3 prie\xc5\xbeas\xc4\x8di\xc5\xb3 negarsi\xc5\xb3 k\xc5\xabrini\xc5\xb3, siekdami, kad ir j\xc5\xb3 autoriai tur\xc4\x97t\xc5\xb3 lygias galimybes b\xc5\xabti \xc4\xafvertinti kaip ir gars\xc5\xabs ra\xc5\xa1ytojai, d\xc4\x97l savo garsumo turintys tam tikr\xc4\x85 prana\xc5\xa1um\xc4\x85 (populiaresn\xc4\x97s knygos ir taip toliau)._NEWLINE_Darbai konkursui gali b\xc5\xabti rekomenduojami bet kurio Siaubo ra\xc5\xa1ytoj\xc5\xb3 asociacijos nario, taip pat specialus \xc5\xbeiuri sudaro savo s\xc4\x85ra\xc5\xa1\xc4\x85 ir pateikia j\xc4\xaf kaip kandidatus. Kiekvienoje kategorijoje visi aktyv\xc5\xabs asociacijos nariai balsavimu i\xc5\xa1renka finalistus, v\xc4\x97liau dar vienu balsavimu i\xc5\xa1 finalist\xc5\xb3 i\xc5\xa1renkamas nugal\xc4\x97tojas ar nugal\xc4\x97tojai.\n_START_SECTION_\nLaureatai\n_START_PARAGRAPH_\nTarp \xc5\xbeymiausi\xc5\xb3 ra\xc5\xa1ytoj\xc5\xb3, gavusi\xc5\xb3 \xc5\xa1\xc4\xaf apdovanojim\xc4\x85, yra Neil Gaiman, Clive Barker, Stephen King, Ray Bradbury, George R. R. Martin, Michael Moorcock, J. K. Rowling ir kiti.'